Title: Heydi_Proplan_Fin_PDB.pdf
Utblanding - Bruksmåte Hey’di Proplan Fin skal kun legges ut av Hey’di sertifisert gulvlegger. Produktet er beregnet for utlegging med pumpebil eller annet kraftig automatisk blandeutstyr. Vannmengden stilles inn på ca. 20 % vann. Ved flytprøving skal det kontrolleres at produktet er homogent og ikke ”skyter” vann. Utflyting skal være 215-235 mm med Hey’di Flytring(67x30mm). Begynn alltid sparkling med en minimumsmengde med vann og øk gradvis til riktig konsistens oppnås. For mye vann i massen reduserer fastheten og øker herdetiden betraktelig, i tillegg øker faren for separasjon, økt krymp og dårlig overflate. Maksimal slangelengde er 80 meter. Slangen bør først vætes med en tynn sementvelling før sparkling.